Ei! Heu sentit mai a parlar dels bancs de temps? No creieu (i pels administradors també va) que, amb la de usuaris que som i els coneixements i habilitats que reunim entre tots podríem fer un banc de temps? Virtual, esclar, però ens podríem ajudar els uns als altres per moltes coses: per exemple, aquí hi ha molts estudiants de tot nivell, segur que no ens aniria malament cert ajut de tan en tan, no? Tot això es podria fer pel messenger, dic jo. I, per aquells que en desconfien, sempre hi ha la possibilitat de crear-se una "cuenta" nova per a fer servir per aquí. Desconec el fncionament intern d'aquest tipus de col·laboracions, animeu-vos i pensem com fer-ho, seria molt útil! Cadascú podria posar unes hores lliures que tingués per a posar a disposició de la "comunitat" o raconairat adscrit al banc, juntament, és clar amb algunes dades com habilitats, estudis, coneixements, etc. Si mai ningú tingués dues persones que el sol·licitessin, aquella que porta més hores entregades al raconairat tindria preferència... El banc necessitaria uns "contables" que l'organitzessin i portessin els horaris per quadrar-los, no crec que fos gaire feina, això amb algú amb pràctica amb el Excel... A més, serien un munt d'hores a cobrar, això! (Només que cada dia se'n utilitzi una ja en són set a la setmana i anar estalviant! -jo m'hi ofereixo) Però el funcionament l'hauríem de crear i idear ben fet, com déu mana, per a que tingués realment una utilitat i un servei pràctic i "popular". Què, us hi animeu? PS:Aquells qui penseu que és una parida... siusplau, ni escrigueu al fil, simplement, ignoreu-ho, ja està, és una idea per a crear un servei per a tots. Començar a transformar el fil en un fil friki... no, siusplau! 
Bé, ara em toca a mi aportar el meu granet d'arena. La idea està molt però molt bé. He llegit un poc sobre el tema, he mirat els enllaços i tal, però se'm plantegen uns quants dubtes. La quantitat d'hores, com ja he preguntat més amunt, serà un valor fix? Hi haurà altra manera de guanyar hores que no sigue mitjançant l'oferiment d'hores pròpies? M'agradaria entendre un poc sobre el tema. El tema tasques i ofertes. Totes les tasques i totes les ofertes seran valorades de la mateixa manera? Equival una hora de conversa en anglès a una traducció d'una hora o assessorament jurídic? El tema "escaqueigs". Com demostres el temps que has tardat a fer alguna tasca? Per exemple, algú necessita la traducció d'un document, com saps quan es tarda realment a traduir? Què passa si algú t'ofereix un servei de baixa qualitat? No sé, moltes preguntes, espero que em pugueu ajudar. 
Martina escrigué:  La quantitat d'hores, com ja he preguntat més amunt, serà un valor fix? Hi haurà altra manera de guanyar hores que no sigue mitjançant l'oferiment d'hores pròpies? Un valor fix... (no ho acabo d'entendre, però te responc segons interpreto això). Jo crec que el millor fóra que cadascú tingués un compte (en les pags. del casal i l'ajuntament de Barna en deien "talonari") en què anés sumant i restant el temps. Efectivament, lo més pràctic seria que per cada hora que tu dónes i l'altre no et retorni (perquè no oferta res que t'interessi) se te'n sumi una al compte-taló. El tema tasques i ofertes. Totes les tasques i totes les ofertes seran valorades de la mateixa manera? Equival una hora de conversa en anglès a una traducció d'una hora o assessorament jurídic? Intercanviem temps, no tasques. La tasca que realitzem, evidentment, en serà una de determinada, però la gràcia d'això és que el temps és el mateix -per tant, val el mateix- per tots. Per tant totes les hores són iguals -equivalents. Si és que ningú hi troba inconvenient! El tema "escaqueigs". Com demostres el temps que has tardat a fer alguna tasca? Per exemple, algú necessita la traducció d'un document, com saps quan es tarda realment a traduir? Què passa si algú t'ofereix un servei de baixa qualitat? Uf... aquí ja ho tenim més difícil. Haurem de confiar-hi, excepte si algú va per allà demanant barbaritats d'hores, clar. És, en el fons, com en la vida real: Si tu encomanes una taula a un fuster... com saps que t'està cobrant el que realment ha treballat? Pel que fa a la qualitat, he, al cap de poc se sabrà com treballa cadascú i de quin peu calça! Pensa que si algú treballa malament no li demanaran res, per tant, ell no "cobrarà" i no podrà tampoc demanar res. 
 Estic d'acord amb tu, llevat del punt que parla sobre el "valor" del temps: El tema tasques i ofertes. Totes les tasques i totes les ofertes seran valorades de la mateixa manera? Equival una hora de conversa en anglès a una traducció d'una hora o assessorament jurídic? Intercanviem temps, no tasques. La tasca que realitzem, evidentment, en serà una de determinada, però la gràcia d'això és que el temps és el mateix -per tant, val el mateix- per tots. Per tant totes les hores són iguals -equivalents. Si és que ningú hi troba inconvenient! Doncs el problema és el mateix: no és el mateix dedicar una hora a una persona, xarrant en anglès (per exemple), que traduir un text que et coste 1 hora de traduir. Són d'intensitats diferents i incomparables. Per tant, crec que s'hauria d'aplicar un "multiplicador", segons cada tipus de "tasca". Per exemple, la unitat base és l'1, que pot ser una hora de classe de matemàtiques, nivell batxiller. Després, l'intercanvi lingüístic com ja havia dit (1 hora parlant alguna llengua), equivaldria a un 0'5x, és a dir, el valor de la feina realitzada se situa en un 50% (30 minuts vàlids per cada hora), en canvi, una traducció d'un text difícil d'una llengua poc comuna podria ascendir a 2x (per cada 1 hora que treballes, compta com a 2 hores de partida). L'únic que cal és establir els valors matemàtics de cada tasca, ja que no suposen ni el mateix esforç, ni se n'hauria d'abusar. També se li pot donar llibertat a cada usuari d'establir un "valor". Es pot crear, també, un sistema de votacions. Per cada hora de servei que t'oferisquen, pots votar la persona en qüestió que t'ha ajudat. Així va guanyant "reputació", com més alta, més valuosa serà l'hora de l'usuari, en funció de la tasca. En fi, hauria de ser quelcom més avançat per tal d'igualar oportunitats. 
Marcel escrigué:  Doncs el problema és el mateix: no és el mateix dedicar una hora a una persona, xarrant en anglès (per exemple), que traduir un text que et coste 1 hora de traduir. Són d'intensitats diferents i incomparables. Per tant, crec que s'hauria d'aplicar un "multiplicador", segons cada tipus de "tasca". Per exemple, la unitat base és l'1, que pot ser una hora de classe de matemàtiques, nivell batxiller. Després, l'intercanvi lingüístic com ja havia dit (1 hora parlant alguna llengua), equivaldria a un 0'5x, és a dir, el valor de la feina realitzada se situa en un 50% (30 minuts vàlids per cada hora), en canvi, una traducció d'un text difícil d'una llengua poc comuna podria ascendir a 2x (per cada 1 hora que treballes, compta com a 2 hores de partida). L'únic que cal és establir els valors matemàtics de cada tasca, ja que no suposen ni el mateix esforç, ni se n'hauria d'abusar. Bé, això representaria tenir un quadre preestablert amb el valor de cada tasca per hora, uf, ho trobo molt complicat, a més, si no totes les tasques tenen el mateix valor, millor que passem a una de les frases més curtes però amb més significat: També se li pot donar llibertat a cada usuari d'establir un "valor". Això és el sistema "econòmic" oposat al de 1 hora = 1 hora, però crec que per lo que estem cercant, quelcom més avançat per tal d'igualar oportunitats és el més adient: capitalisme pur i dur. Que cadascú valori quan val la seva feina. Llavors, enlloc de realitzar els intercanvis amb diners, euros, etc. els realitzaríem amb una moneda de canvi anomenada "hora", que en molts casos equivaldira realment a una hora però que en alguns d'especials com els que tu has citat podria equivaldre a + o - d'1 hora real. Llavors ens valdríem de l'oferta i la demanda. Uuuu, capitalisme ferotge! De totes maneres, crec que és nolt vàlid, que cadascú posi el seu preu segons el treball i la qualitat, i l'usuari ja escollirà! És un contrast: o el sistema "comunista" de totes les hores de feina valen el mateix, són equivalents, o el sistema "capitalista" del valor de les coses segons la duresa del treball, etc. Tanmateix, un bon entremig seria, en un sistema bastant igual ("comunista") que el banc designés quines tasques poden autoregular-se en el cost, per la seva complexitat o per l'enorme demanda que tenen. Osti... avui segur que he perdut neurones! 
M'has convençut Visca el comunisme!!! 
 De quina??? 
 Tanmateix, un bon entremig seria, en un sistema bastant igual ("comunista") que el banc designés quines tasques poden autoregular-se en el cost, per la seva complexitat o per l'enorme demanda que tenen. Jo crec que "el banc" seria bon encarregat de donar o no llibertats en certs aspectes. 
Per mi, perfecte. Però ara s'hauri de montar... 
I els admins sembla que encara no han dit res al respecte... 
Potser ho hauríem de mirar entre uns quants amb ganes de fer-ho... No sé pas.